Broj: 711-I-875-P-13/23-02-19

Zagreb, 20. travnja 2023.g.

Povjerenstvo za odlučivanje o sukobu interesa (u daljnjem tekstu: Povjerenstvo), u sastavu Aleksandre Jozić-Ileković kao predsjednice Povjerenstva te Nike Nodilo Lakoš, Igora Lukača, Ines Pavlačić i Ane Poljak kao članova Povjerenstva, na temelju članka 30. stavka 1. i članka 27. Zakona o sprječavanju sukoba interesa („Narodne novine“ broj 26/11., 12/12., 126/12., 48/13., 57/15. i 98/19., u daljnjem tekstu: ZSSI), **u predmetu dužnosnika Maria Moharića, općinskog načelnika Općine Goričan do 19. svibnja 2021.g.,** na 5. sjednici, održanoj 20. travnja 2023.g., donosi sljedeću

**ODLUKU**

1. **Pokreće se postupak protiv dužnosnika Maria Moharića, općinskog načelnika Općine Goričan do 19. svibnja 2021.g., zbog moguće povrede članka 8. i 9. ZSSI-a, koja proizlazi iz propusta da po pisanom pozivu Povjerenstva u danom roku priloži odgovarajuće dokaze potrebne za usklađivanje prijavljene imovine u izvješću o imovinskom stanju dužnosnika i to izvješću podnesenom 19. lipnja 2013.g. i izvješću podnesenom 06. kolovoza 2013.g., izvješću podnesenom 27. siječnja 2016.g., izvješću podnesenom 30. lipnja 2017.g., izvješću podnesenom 17. veljače 2020.g., izvješću podnesenom 28. rujna 2020. i izvješću podnesenom 28. lipnja 2021.g. s imovinom utvrđenom u postupku provjere na temelju podataka pribavljenih od nadležnih tijela u odnosu na :**
* **nesklad u izvješćima od 28. rujna 2020. i 28. lipnja 2021., u dijelu izvješća „Podatci o nekretninama”, koji proizlazi iz neprijavljivanja prava vlasništva dužnosnika na nekretnini k.č.br. 1134/24/1/1/2/2 upisanoj u zk.ul.br. 7667 k.o. Čakovec, etažno vlasništvo E-l i E-4, u naravi dva garažna parkirna mjesta, i etažno vlasništvo E-31, u naravi spremište;**
* **nesklad u izvješćima od 19. lipnja 2013. i 6. kolovoza 2013., u dijelu izvješća „Podatci o nekretninama", koji proizlazi iz neprijavljivanja 1/2 suvlasničkog dijela tadašnjega bračnoga druga Natalije Moharić rođ. Ivić na nekretnini k.č.br. 5049/585 upisanoj u zk.ul.br. 7686 k.o. Goričan;**
* **nesklad u dijelu izvješća „Podatci o nekretninama", koji proizlazi iz neprijavljivanja stjecanja prava vlasništva tadašnjega bračnoga druga Natalije Moharić rođ. Ivić na nekretnini k.č.br. 1134/24/1/1/2/2, upisanoj u** **zk.ul.br. 7914 k.o. Čakovec, i to stana, vanjskog parkirnog mjesta i spremišta u podrumu, istekom 2017. u kojoj je nekretnina stečena.**
1. **Poziva se dužnosnik Mario Moharić da u roku od 15 dana od dana primitka ove Odluke dostavi Povjerenstvu očitovanje na razloge pokretanja ovog postupka kao i na ostale navode iz obrazloženja ove odluke.**

Obrazloženje

Člankom 3. stavkom 1. podstavkom 3. ZSSI-a propisano je da su zastupnici dužnosnici u smislu odredbi ZSSI-a, dok je stavkom 1. podstavkom 39. istoga članka propisano da su gradonačelnici, općinski načelnici i njihovi zamjenici dužnosnici u smislu ZSSI. Uvidom u registar dužnosnika kojeg vodi Povjerenstvo utvrđeno je kako je dužnosnik Mario Moharić obnašao dužnost zastupnika u Hrvatskom saboru od 22. prosinca 2011. do 28. prosinca 2015. te dužnost općinskog načelnika općine Goričan od 23. svibnja 2013. do 11. lipnja 2017. i ponovno od 12. lipnja 2017. do 19. svibnja 2021.g.

Slijedom navedenoga, Mario Moharić obvezan je, povodom obnašanja navedenih dužnosti, postupati sukladno odredbama ZSSI.

Povjerenstvo pritom ističe kako je člankom 60. Zakona o sprečavanju sukoba interesa („Narodne novine" broj 143/21., dalje u tekstu: ZSSI/21), koji je stupio na snagu 25. prosinca 2021., propisano da će se postupci započeti prije stupanja na snagu ZSSI/21 dovršiti prema odredbama ZSSI. Slijedom navedenoga, a s obzirom na to da je Povjerenstvo pokrenulo postupak protiv dužnosnika 20. siječnja 2021. odnosno prije nego stoje ZSSI stupio na snagu, to će se predmetni postupak dovršiti prema odredbama ZSSI.

Povjerenstvo je dana 23. siječnja 2020. zaprimilo prijavu, a dana 30. siječnja 2020.g. dopunu prijave podnesene protiv dužnosnika Maria Moharića te je povodom istih otvoren predmet pod brojem: P-14/20. U prijavi se u bitnome ističe da je potrebno provjeriti sve nekretnine dužnosnika, u Republici Hrvatskoj i Mađarskoj.

Člankom 21. stavkom 1. ZSSI-a propisano je da Povjerenstvo vrši provjeru podataka iz podnesenih izvješća o imovinskom stanju dužnosnika. Člankom 22. ZSSI-a propisano je da provjera podataka iz podnesenih izvješća o imovinskom stanju može biti prethodna (administrativna) i redovita provjera.

Člankom 24. ZSSI-a propisano je da redovita provjera podataka predstavlja provjeru podataka iz članka 8. i 9. ZSSI-a koja se obavlja prikupljanjem, razmjenom podataka i usporedbom prijavljenih podataka o imovini iz podnesenih izvješća o imovinskom stanju dužnosnika s pribavljenim podacima od Porezne uprave i drugih nadležnih tijela Republike Hrvatske sukladno odredbama toga Zakona i podzakonskih propisa donesenih na temelju toga Zakona.

Člankom 26. stavkom 1. ZSSI-a propisano je da će Povjerenstvo bez odgađanja zatražiti od dužnosnika pisano očitovanje s potrebnim dokazima ako prilikom provjere podataka utvrdi nesklad, odnosno nerazmjer između prijavljene imovine iz podnesenog izvješća iz članka 8. i 9. ZSSI-a i stanja imovine dužnosnika kako proizlazi iz pribavljenih podataka od nadležnih tijela. Dužnosnik je, sukladno odredbi članka 26. stavka 2. ZSSI-a, dužan dostaviti Povjerenstvu pisano očitovanje i priložiti odgovarajuće dokaze u roku od 15 dana od dana primitka pisanog zahtjeva.

Sukladno članku 8. stavku 1. ZSSI-a, dužnosnik je obvezan u roku od 30 dana od dana stupanja na dužnost, prijaviti podatke o svojoj imovini te imovini bračnoga ili izvanbračnoga druga i malodobne djece u izvješću o imovinskom stanju.

Člankom 8. stavkom 2. ZSSI-a je propisana obveza dužnosnika da Povjerenstvu podnesu izvješće o imovinskom stanju u roku od 30 dana od prestanka obnašanja dužnosti te povodom bitne promjene glede imovinskoga stanja, istekom godine mandata u kojoj je promjena nastala.

Člankom 8. stavkom 7. podstavkom 1. ZSSI-a je propisano da dijelove imovine, u pogledu koje postoji dužnosnikova obveza podnošenja izvješća o imovinskom stanju, čine nekretnine.

Imajući u vidu okolnosti iz navedene prijave protiv dužnosnika, Povjerenstvo je u postupku redovite provjere razmatrlo je li dužnosnik u izvješćima o imovinskom stanju točno prijavljivao podatke o nekretninama u Republici Hrvatskoj i Mađarskoj.

Pritom se provjera točnosti prijavljenih podataka vrši samo za ona izvješća o imovinskom stanju koja su odobrena u prethodnoj provjeri kao potpuno i pravilno popunjena.

Uvidom u evidencije Povjerenstva utvrđeno je kako je dužnosnik Mario Moharić Povjerenstvu, u promatranome razdoblju od podnošenja izvješća o imovinskom stanju dužnosnika povodom stupanja na dužnost općinskog načelnika Općine Goričan 2009. do prestanka obnašanja dužnosti općinskog načelnika Općine Goričan u svibnju 2021., podnio sljedeća izvješća o imovinskom stanju dužnosnika koja su u prethodnoj (administrativnoj) provjeri odobrena i javno objavljena:

1. 5. srpnja 2009. povodom stupanja na dužnost

2. 7. srpnja 2010. povodom promjene

3. 6. svibnja 2011. povodom promjene

4. 19. svibnja 2012. povodom stupanja na dužnost

5. 19. lipnja 2013. povodom stupanja na dužnost

6. 6. kolovoza 2013. povodom stupanj a na dužnost

7. 27. siječnja 2016. povodom prestanka obnašanja dužnosti

8. 30. lipnja 2017. povodom ponovnog izbora na istu dužnost

9. 17. veljače 2020. povodom ispravka podataka (stvarna svrha ,,Promjena“)

10. 28. rujna 2020. povodom promjene

11. 28. lipnja 2021. povodom prestanka obnašanja dužnosti

Povjerenstvo napominje da se za izvješće podneseno 17. veljače 2020. podneseno sa svrhom „Ispravak podataka" smatra da je podneseno radi promjene, s obzirom na sadržaj novo prijavljenih podataka i okolnost daje dužnosnik prethodno 3. siječnja 2020. podnio izvješće o imovinskom stanju dužnosnika povodom promjene, a koje u postupku prethodne (administrativne) provjere nije odobreno na zahtjev dužnosnika uslijed pogrešno upisanih podataka.

U izvješću o imovinskom stanju dužnosnika podnesenom 5. srpnja 2009. dužnosnik navodi da je oženjen te da je je njegov bračni drug Blaženka Moharić. U izvješćima o imovinskom stanju podnesenima 7. srpnja 2010. do 21. lipnja 2013. dužnosnik navodi da je razveden. U izvješćima o imovinskom stanju podnesenima od 21. lipnja 2013 do 30. lipnja 2017. dužnosnik navodi da je oženjen te da je njegov bračni drug Natalija Moharić. U izvješćima o imovinskom stanju dužnosnika od 17. veljače 2020 i nadalje dužnosnik navodi da je razveden.

Uvidom u Osobna stanja građana - Maticu vjenčanih, na temelju ovlaštenja, Povjerenstvo je utvrdilo daje dužnosnik Mario Moharić od 30. kolovoza 1997. do 22. ožujka 2011. bio u braku s Blaženkom Moharić rođ. Katanec, a da je od 14. veljače 2013. do 4. lipnja 2018. bio u braku s Natalijom Moharić rođ. Ivić.

U postupku redovite provjere podataka u dijelu koji se odnosi na nekretnine, a u pogledu kojih postoji dužnosnikova obveza izvješćivanja, Povjerenstvo je izvršilo uvid u izvješća o imovinskom stanju dužnosnika od 19. lipnja 2013. i nadalje te je utvrdilo daje dužnosnik u dijelu podataka „Podatci o nekretninama" naveo sljedeće:

u izvješću o imovinskom stanju dužnosnika od 19. lipnja 2013.g.

- kuća s okućnicom, površine 200,00 m2, u Goričanu, Školska 21, u osobnom vlasništvu, tržišne vrijednosti 500.000,00 kn, stečena zaduženjem kod banke - kredit

u izvješću o imovinskom stanju dužnosnika od 6. kolovoza 2013.g.

kuća s okućnicom, površine 210,00 m2, u Goričanu, Školska 21, u osobnom vlasništvu, tržišne vrijednosti 450.000,00 HRK, stečena kupnjom iz primitaka ostvarenih od nesamostalnog rada - plaća i zaduženjem kod banke - kredit

u izvješću o imovinskom stanju dužnosnika od 27. siječnja 2016.g.

kuća s okućnicom, u Goričanu, površine 773,00 m2, približne tržišne vrijednosti 400.000,00 HRK, k.o. Goričan, broj ZK uloška: 5557, knjižno vlasništvo, osobno vlasništvu, stečena zaduženjem kod banke - kredit

u izvješću o imovinskom stanju dužnosnika od 30. lipnja 2017.g.

kuća s okućnicom, u Goričanu, Školska 21, površine 773,00 m2, približne tržišne vrijednosti 400.000,00 HRK, k.o. Goričan, broj ZK uloška: 5557, knjižno vlasništvo, u osobnom vlasništvu, stečena zaduženjem kod banke - kredit

vinograd, Mađarska, Sumarton, površine 1582,00 m2, približne tržišne vrijednosti 30.000,00 HRK, u osobnom vlasništvu, stečen kupnjom od drugih izvora dohotka

u izvješću o imovinskom stanju dužnosnika od 17. veljače 2020.g.

stan, u Goričanu, Školska 41, površine 30,00 m2, približne tržišne vrijednosti 90.650,00 HRK, k.o. Goričan, knjižno vlasništvo, u osobnom vlasništvu, stečen kupnjom od imovine i imovinskih prava

vinograd, Mađarska, Sumarton, površine 1582,00 m2, približne tržišne vrijednosti 30.000,00 HRK, u osobnom vlasništvu, stečen kupnjom od drugih izvora dohotka

u izvješću o imovinskom stanju dužnosnika od 28. rujna 2020.g.

stan, u Goričanu, Školska 41, površine 30,00 m2, približne tržišne vrijednosti 90.650,00 HRK, k.o. Goričan, knjižno vlasništvo, u osobnom vlasništvu, stečen kupnjom od imovine i imovinskih prava

vinograd, Mađarska, Sumarton, površine 1582,00 m2, približne tržišne vrijednosti 30.000,00 HRK, u osobnom vlasništvu, stečen kupnjom od drugih izvora dohotka stan, u Čakovcu, Stjepana Radića 27, površine 56,50 m2, približne tržišne vrijednosti 623.108,00 HRK, k.o. Čakovec, knjižno vlasništvo, u osobnom vlasništvu, stečen kupnjom od imovine i imovinskih prava

u izvješću o imovinskom stanju dužnosnika od 28. lipnja 2021.g.

stan, u Goričanu, površine 30,00 m2, približne tržišne vrijednosti 90.650,00 HRK, k.o. Goričan, knjižno vlasništvo, u osobnom vlasništvu, stečen kupnjom od imovine i imovinskih prava

vinograd, Mađarska, Sumarton, površine 1582,00 m2, približne tržišne vrijednosti 30.000,00 HRK, u osobnom vlasništvu, stečen kupnjom od drugih izvora dohotka stan, u Čakovcu, Stjepana Radića 27, površine 56,50 m2, približne tržišne vrijednosti 623.108,00 HRK, k.o. Čakovec knjižno vlasništvo, u osobnom vlasništvu, stečen kupnjom od imovine i imovinskih prava

U svrhu pribave podataka o vlasništvu nekretnina dužnosnika u Mađarskoj, Povjerenstvo se, sukladno članku 24. i članku 39. ZSSI-a, obratilo Ministarstvu vanjskih i europskih poslova Republike Hrvatske dopisom od 16. prosinca 2021.g. i požurnicom od 16. kolovoza 2022.g.

Povjerenstvo je 28. listopada 2022. zaprimilo dopis Ministarstva vanjskih i europskih poslova Republike Hrvatske, KLASA: 940-01/21-01/92, URBROJ: 521-VI-01-01/JGG-22-6, od 24. listopada 2022., kojim se Povjerenstvu dostavlja odgovor Veleposlanstva Republike Hrvatske Budimpešta, Konzularni odjel, KLASA: 720-01/22-01/1, URBROJ: 521-HUN- 01/02-22-06, od 13. listopada 2022., s prilogom, u kojemu je u bitnome navedeno da nadležno tijelo Mađarske nema ovlasti postupati u prikupljanju podataka koje je tražilo Povjerenstvo.

Stoga Povjerenstvo nije bilo u mogućnosti provjeriti točnost podataka i vrijeme stjecanja nekretnina dužnosnika na području Mađarske.

Uvidom u podatke Općinskog suda u Čakovcu, Zemljišnoknjižnog odjela Čakovec, utvrđeno je da je dužnosnik Mario Moharić upisan kao vlasnik nekretnine na k.č.br. 1134/24/1/1/2/2 upisane u zk.ul.br. 7667 k.o. Čakovec, i to

- suvlasničkog dijela 52, u naravi posebnog dijela nekretnine - stana u Čakovcu, Ulica Stjepana Radića 27, ukupne neto površine 56,50 m2, 213/10000 etažno vlasništvo (E- 50)

- suvlasničkog dijela 6, u naravi posebnog dijela nekretnine - garažnog parkirnog mjesta, na istoj adresi, ukupne neto površine 20,80 m2, 78/10000 etažno vlasništvo (E-4)

- suvlasničkog dijela 3, u naravi posebnog dijela nekretnine - garažnog parkirnog mjesta, na istoj adresi, ukupne neto površine 15,40 m2, 58/10000 etažno vlasništvo (E-l), te

- suvlasničkog dijela 33, u naravi posebnog dijela nekretnine - spremišta, na istoj adresi, neto površine 1,00 m2, 4/10000 etažno vlasništvo (E-31).

U zemljišnim knjigama nadležnoga suda navodi se da se pravo vlasništva uknjižuje na temelju Ugovora o kupoprodaji OV-6975/2020 od 15. rujna 2020.

Neposrednim uvidom, na temelju ovlaštenja, u Informacijski sustav Porezne uprave Povjerenstvo je utvrdilo da je javni bilježnik 1. listopada 2020. prijavio promet nekretnina, na temelju Ugovora od 15. rujna 2020., na temelju kojega je dužnosnik Mario Moharić stekao u cijelosti ranije opisanu nekretninu, dok je kao vrijednost iz Ugovora naveden iznos 498.079,83 HRK.

Nadalje, a u odnosu na vlasništvo nekretnina bračnoga druga dužnosnika, Povjerenstvo je uvidom u zemljišne knjige Općinskog suda u Čakovcu, Zemljišnoknjižnog odjela Prelog, utvrdilo da je bivši bračni drug Natalija Moharić rod. Ivić bila upisana kao suvlasnica nekretnine na k.č.br. 5049/585 upisane u zk.ul.br. 7686 k.o. Goričan, i to u 1/2 suvlasničkog dijela nekretnine, u naravi oranica - gradilište, površine 300,00 čhv.

Predmetni suvlasnički dio nekretnine Natalija Moharić rod. Ivić stekla je na temelju Ugovora o darovanju od 13. prosinca 2007., a kako to proizlazi iz podataka zemljišnih knjiga Općinskog suda u Čakovcu, Zemljišnoknjižnog odjela Prelog.

U odnosu na predmetnu nekretninu Povjerenstvo je neposrednim uvidom, na temelju ovlaštenja, u Informacijski sustav Porezne uprave utvrdilo da je javni bilježnik 3. prosinca 2015. prijavio promet nekretnina na temelju Isprave o uređenju imovinskih odnosa između bivših bračnih drugova od 30. studenog 2015., na temelju kojega je Natalija Moharić prenijela suvlasništvo predmetne nekretnine (u naravi kuća s gruntištem) u 1/2 dijela na bivšega bračnoga druga Darka Bašneca, iz braka koji je prethodio tadašnjem braku s dužnosnikom.

Uvidom u podatke Općinskog suda u Čakovcu, Zemljišnoknjižnog odjela Čakovec, utvrđeno je da je Natalija Moharić upisana kao vlasnica nekretnine na k.č.br. 1134/24/1/1/2/2 upisane u zk.ul.br. 7914 k.o. Čakovec, i to suvlasničkog dijela 130, stana u Čakovcu, Jurice Muraia, ukupne neto površine 41,70 m2 kojemu pripada vanjsko parkirno mjesto površine 12,00 m2, 89/10000 etažno vlasništvo (E-130), te suvlasničkog dijela 76, spremišta u podrumu, Čakovec, Jurice Muraia, ukupne neto površine 2,20 m2, 5/10000 etažno vlasništvo (E-76).

Povjerenstvo je izvršilo uvid i u Informacijski sustav Porezne uprave te utvrdilo da je javni bilježnik 29. rujna 2017. prijavio promet nekretnina na temelju Ugovora o kupoprodaji od 28. rujna 2017. kojim je Natalija Moharić stekla u cijelosti vlasništvo stana ukupne površine 38,70 m2, natkrivenog parkirnog mjesta površine 12,00 m2 i spremišta površine 2,20 m2, vrijednosti iz Ugovora 288.520,19 HRK.

Povjerenstvo napominje da svaki posebni dio nekretnine, koji je u zemljišnim knjigama upisan kao etažno vlasništvo, može biti predmetom prometa nekretnina te se stoga smatra posebnom nekretninom koja ima svoju vrijednost. Stoga predstavlja imovinu koja se prijavljuje u izvješće o imovinskom stanju.

Usporedbom podataka iz podnesenih izvješća o imovinskom stanju dužnosnika Maria Moharića i podataka prikupljenih od nadležnih tijela u Republici Hrvatskoj utvrđenje nesklad, odnosno nerazmjer, između prijavljene imovine iz podnesenih izvješća o imovinskom stanju dužnosnika i stanja imovine dužnosnika kako to proizlazi iz pribavljenih podataka od nadležnih tijela iz članka 24. ZSSI-a, i to:

- nesklad u izvješćima od 28. rujna 2020. i 28. lipnja 2021., u dijelu izvješća „Podatci o nekretninama“, koji proizlazi iz neprijavljivanja prava vlasništva dužnosnika na nekretnini k.č.br. 1134/24/1/1/2/2 upisanoj u zk.ul.br. 7667 k.o. Čakovec, i to dva garažna parkirna mjesta i spremišta, odnosno neprijavljivanja suvlasničkog dijela 6, garažnog parkirnog mjesta, ukupne neto površine 20,80 m2, 78/10000 etažno vlasništvo (E-4), suvlasničkog dijela 3, garažnog parkirnog mjesta, ukupne neto površine 15,40 m2, 58/10000 etažno vlasništvo (E-l), te suvlasničkog dijela 33, spremišta, neto površine 1,00 m2, 4/10000 etažno vlasništvo (E-31);

- nerazmjer u izvješćima od 28. rujna 2020. i 28. lipnja 2021., u dijelu izvješća „Podatci o nekretninama", koji proizlazi iz prijavljivanja netočnog iznosa približne tržišne vrijednosti nekretnine na k.č.br. 1134/24/1/1/2/2 upisane u zk.ul.br. 7667 k.o. Čakovec, i to suvlasničkog dijela 52, stana u Čakovcu, Ulica Stjepana Radića 27, ukupne neto površine 56,50 m2,213/10000 etažno vlasništvo (E-50), budući da se iznos približne tržišne vrijednosti nekretnine naveden u izvješćima o imovinskom stanju dužnosnika od 28. rujna 2020. i 28. lipnja 2021. bitno razlikuje (za iznos 125.028,17 HRK) od vrijednosti nekretnine iz Ugovora o kupoprodaji od 15. rujna 2020.;

- nesklad u izvješćima od 19. lipnja 2013. i 6. kolovoza 2013., u dijelu izvješća „Podatci o nekretninama", koji proizlazi iz neprijavljivanja 1/2 suvlasničkog dijela tadašnjega bračnoga druga Natalije Moharić rođ. Ivić, na nekretnini k.č.br. 5049/585 upisanoj u zk.ul.br. 7686 k.o. Goričan, u naravi oranica - gradilište, površine 300,00 čhv;

- nesklad u dijelu izvješća „Podatci o nekretninama", koji proizlazi iz neprijavljivanja prava vlasništva tadašnjega bračnoga druga Natalije Moharić rođ. Ivić na nekretnini k.č.br. 1134/24/1/1/2/2, upisanoj u zk.ul.br. 7914 k.o. Čakovec, i to suvlasničkog dijela 130, stana u Čakovcu, Jurice Muraia, ukupne neto površine 41,70 m2 kojemu pripada vanjsko parkirno mjesto površine 12,00 m2, 89/10000 etažno vlasništvo (E-130), te suvlasničkog dijela 76, spremišta u podrumu, Čakovec, Jurice Muraia, ukupne neto površine 2,20 m2,5/10000 etažno vlasništvo (E-76)., istekom 2017. godine u kojoj je nekretnina stečena od strane tadašnjeg bračnog druga, odnosno u kojoj je promjena nastala, a koji nesklad je postojao do razvoda braka 4. lipnja 2018. odnosno trenutka u kojem je prestala obveza dužnosnika da u prijavljenom imovinskom stanju ima prijavljenu imovinu dotadašnje supruge.

 Dana 12. prosinca 2022. Povjerenstvo je donijelo Zaključak, broj 711-I-2408-RP-14-21/22-05-30 kojim se poziva dužnosnik da dostavi Povjerenstvu očitovanje s potrebnim dokazima za usklađivanje prijavljene imovine iz navedenih izvješća o imovinskom stanju dužnosnika i stanja imovine utvrđene u postupku redovite provjere.

 Dužnosnik Mario Moharić očitovao se na Zaključak Povjerenstva u bitnom navodeći da se, u odnosu na utvrđeni nesklad u pogledu propusta prijave prava vlasništva nekretnine k.č.br. 1134/24/1/1/2/2 upisane u zk.ul.br. 7667 k.o. Čakovec, i to dva garažna parkirna mjesta i spremišta, radi o nenamjernom propustu te da je smatrao da su dva garažna parkirana mjesta i spremište dio cjeline. Nadalje, a u odnosu na nerazmjer koji proizlazi iz prijavljivanja netočnog iznosa približne tržišne vrijednosti nekretnine na k.č.br. 1134/24/1/1/2/2 upisane u zk.ul.br. 7667 k.o. Čakovec, stana u Čakovcu. Ulica Stjepana Radića 27, ukupne neto površine 56,50 m2, dužnosnik navodi da je naveo točnu vrijednost nekretnine sukladno Ugovoru o kupoprodaji nekretnine SJ102/Z6. Navodi da je nerazmjer rezultat plaćanja kupoprodajne cijene u kunama na dan uplate po srednjem tečaju HNB-a dok je kupoprodajna cijena inicijalno ugovorena u eurima.

Nadalje, u odnosu na neprijavljivanje prava suvlasništva tadašnjega bračnoga druga na nekretnini k.č.br. 5049/585 upisanoj u zk.ul.br. 7686 k.o. Goričan. u naravi oranica - gradilište, površine 300,00 čhv, dužnosnik navodi da se u naravi radi o montažnoj kući koja je bila još u izgradnji i nenaseljena, a čija je izgradnja financirana kreditom i bankovnim jamstvom tadašnjega bračnoga druga. Ističe kako je smatrao da nije u obvezi navoditi predmetni podatak budući da je imao informaciju da se tadašnji bračni drug odrekao predmetnoga suvlasničkog djela i da uistinu nije u posjedu predmetne nekretnine. Nadalje, dužnosnik ističe da nije imao saznanja da je uređenje suvlasničkih odnosa na predmetnoj nekretnini i službeno provedeno tek dvije godine kasnije. U odnosu na neprijavljivanje prava vlasništva tadašnjeg bračnoga druga na nekretnini k.č.br. 1134/24/1/1/2/2, upisanoj u zk.ul.br. 7914 k.o. Čakovec, stečenoga na temelju Ugovora o kupoprodaji od 28. rujna 2017., dužnosnik pojašnjava da je do poremećaja bračnih odnosa došlo već 2016. a da od 2017. više nije u životnoj zajednici i komunikaciji s tadašnjim bračnim drugom te je imao samo posredna saznanja o rješavanju stambenoga pitanja tadašnjega bračnoga druga. Dužnosnik ističe da je brak stvarno prestao 2016., a formalno 2018. godine te da s obzirom na gore navedeno, dužnosnik nije upoznat s pojedinostima o nekretnini te je istu smatrao isključivo vlasništvom tadašnjega bračnoga druga.

Povjerenstvo ukazuje da opravdavanje utvrđenog nesklada odnosno prilaganje odgovarajućih dokaza potrebnih za usklađivanje podataka u podnesenom izvješću o imovinskom stanju u smislu članka 26. i 27. ZSSI-a znači da bi dužnosnik trebao dokazati da je njegovo stvarno imovinsko stanje onakvo kakvim ga je prikazao u podnesenom izvješću o imovinskom stanju, a da podaci koje je utvrdilo Povjerenstvo odnosno oni koji proizlaze iz pribavljene dokumentacije nadležnih tijela ne prikazuju stvarno stanje.

Dakle, ispunjenje obveze iz članka 27. ZSSI-a ne znači objasniti da je dužnosnik iste propustio unijeti, a da su podaci pribavljeni od nadležnih tijela točni.

Povjerenstvo ističe da navodi koje je dužnosnik iznio u svojem očitovanju, a koji se odnose na neprijavljivanje prava vlasništva na nekretnini k.č.br. 1134/24/1/1/2/2 upisanoj u zk.ul.br. 7667 k.o. Čakovec, i to dva garažna parkirna mjesta i spremišta, odnosno neprijavljivanja suvlasničkog dijela 6, garažnog parkirnog mjesta, ukupne neto površine 20,80 m2, 78/10000 etažno vlasništvo (E-4), suvlasničkog dijela 3, garažnog parkirnog mjesta, ukupne neto površine 15,40 m2, 58/10000 etažno vlasništvo (E-l), te suvlasničkog dijela 33, spremišta, neto površine 1,00 m2, 4/10000 etažno vlasništvo (E-31), na neprijavljivanje 1/2 suvlasničkog dijela tadašnjega bračnoga druga, na nekretnini k.č.br. 5049/585 upisanoj u zk.ul.br. 7686 k.o. Goričan, u naravi oranica - gradilište, površine 300,00 čhv te neprijavljivanje prava vlasništva tadašnjega bračnoga druga na nekretnini k.č.br. 1134/24/1/1/2/2, upisanoj u zk.ul.br. 7914 k.o. Čakovec, i to suvlasničkog dijela 130, stana u Čakovcu, Jurice Muraia, ukupne neto površine 41,70 m2 kojemu pripada vanjsko parkirno mjesto površine 12,00 m2, 89/10000 etažno vlasništvo (E-130), te suvlasničkog dijela 76, spremišta u podrumu, Čakovec, Jurice Muraia, ukupne neto površine 2,20 m2,5/10000 etažno vlasništvo (E-76)., ne opravdavaju utvrđeni nesklad u smislu odredaba članka 26. i 27. ZSSI-a.

U odnosu na odnosu na nerazmjer iznosa približne tržišne vrijednosti nekretnine, koji proizlazi iz razlike prijavljene približne tržišne vrijednosti nekretnine i vrijednosti nekretnine iz Ugovora o kupoprodaji odnosno podataka Ministarstva financija, Porezne uprave, a u skladu s podatcima iz priloženih dokaza, Povjerenstvo je utvrdilo da je u informacijskom sustavu Ministarstva financija, Porezne uprave, naveden podatak o kupoprodajnoj cijeni bez PDV-a, dok je dužnosnik u izvješćima o imovinskom stanju naveo iznos kupoprodajne cijene s PDV-om. Slijedom navedenoga, utvrđeno je da nije bilo nerazmjera u odnosu na prijavljeni podatak o približnoj tržišnoj vrijednosti nekretnine.

Stoga je Povjerenstvo donijelo odluku kao u točki I. izreke.

Sukladno odredbi članka 39. stavka 3. ZSSI-a, poziva se dužnosnik Mario Moharić da u roku od 15 dana od dana primitka ove odluke dostavi Povjerenstvu pisano očitovanje u odnosu na razloge pokretanja ovog postupka kao i na ostale navode iz ovog obrazloženja, kao u točki II. izreke.

PREDSJEDNICA POVJERENSTVA

 Aleksandra Jozić-Ileković, dipl. iur.

**Dostaviti:**

1. Dužnosnik Mario Moharić, osobnom dostavom
2. Objava na internetskoj stranici Povjerenstva
3. Pismohrana